
Forskrift om emballasje med barnesikret lukning og følbar advarselsmerking

Fastsatt av Statens forurensningstilsyn og Direktoratet for brann- og eksplosjonsvern (fra 1. januar 2002 Direktoratet for brann- og elsikkerhet) 23. desember 1997. Forskriften er gitt i medhold av §§ 12 og  20, første ledd, i forskrift om klassifisering, merking m.v. av farlige kjemikalier av 21. august 1997.

KAPITTEL I

Ansvarsforhold
§ 1
Hvem som har plikter etter forskriften

Enhver som  produserer, importerer og/eller omsetter farlige kjemikalier som er tilgjengelig for vanlige forbrukere skal sørge for at forskriftens krav oppfylles. 

KAPITTEL II

Egenskaper, emballasjekrav
§ 2
Farlige kjemikalier omfattet av kravet til  emballasje med barnesikret lukning

 Følgende kjemikalier skal være emballert i forpakning med barnesikret lukning:

1.  Farlige kjemikalier som faller innunder kravet i forskrift om klassifisering, merking mv. av farlige  

      kjemikalier, §11.

2. Flytende kjemikalier som medfører en aspirasjonsfare (R65) og som er klassifisert og merket iht. kriterier   

      gitt i forskrift om kriterier for klassifisering av farlige kjemikalier, § 19 pkt. 2.3. 

3.   Kjemikalier som inneholder minst ett av stoffene angitt i tabell 1, og som inngår i stoffblandingen med en  

      konsentrasjon som er lik eller større enn de konsentrasjons​grensene som er oppgitt i tabellen.
Tabell 1:
	Stoffnavn
	CAS-nr.
	EEC-nr.
	Kons.gr.

	Metanol
	67-56-1
	200-659-6
	3 %

	Diklormetan
	75-09-2
	200-838-9
	1 %


 Kjemikalier av den type som er angitt under pkt.2 og som selges i aerosolbeholdere eller i beholdere med forseglet sprayanordning, trenger ikke være utstyrt med barnesikret lukning

§ 3
Krav til barnesikret lukning

Barnesikrede lukkeanordninger som benyttes på emballasje som kan lukkes igjen etter bruk, skal være i samsvar med ISO-standard 8317 for “Barnesikret emballasje. Krav og metoder for utprøving av emballasje som kan lukkes igjen”, vedtatt av Den Internasjonale Standardiseringsorganisasjonen (ISO). 

Barnesikrete lukkeanordninger som benyttes på emballasje som ikke kan lukkes igjen etter bruk, skal være i samsvar med CEN-standard EN 862 for “Emballasje - Barnesikret emballasje. Krav og metoder for ikke-lukkbar emballasje for ikke-medisinske produkter”, vedtatt av Den Europeiske Standardiseringskommitteen (CEN). 

KAPITTEL III

Merkebestemmelser - følbar merking
§ 4 
Følbar advarselsmerking
Emballasje, som i henhold til § 14 i forskrift om klassifisering, merking m.v. av farlige kjemikalier skal være utstyrt med følbar advarselsmerking, skal være påført merking som oppfyller kravene i europeisk standard ISO 11683 vedrørende fareangivelser som skal kunne oppfattes ved berøring.

KAPITTEL IV

Tilsyn, unntak, tvangsmulkt, straff og ikrafttredelse

§ 5
Tilsyn

Statens forurensningstilsyn og Direktoratet for brann- og elsikkerhet fører tilsyn med at denne forskriften følges innenfor sine respektive  ansvarsområder.

§ 6        Unntak

I særlige tilfeller, og forutsatt at det ikke strider mot internasjonale avtaler som Norge har inngått, kan Statens forurensningstilsyn og Direktoratet for brann- og elsikkerhet innenfor sine respektive ansvarsområder gjøre unntak fra bestemmelsene i denne forskrift.

§ 7       Tvangsmulkt og forelegg

For å sikre at bestemmelsene i denne forskriften eller vedtak truffet i medhold av forskriften blir overholdt, kan Statens forurensningstilsyn innenfor sitt  ansvarsområde treffe vedtak om tvangsmulkt i medhold av lov om kontroll med produkter og forbrukertjenester § 13. Direktoratet for brann- og elsikkerhet kan ilegge forelegg i medhold av lov om eksplosive varer §§42-43 og lov om brannfarlige varer samt væsker og gasser under trykk §§ 45-46[erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002].

§ 8        Klage

Enkeltvedtak truffet i medhold av denne forskriften av Direktoratet for brann- og elsikkerhet  kan påklages til Arbeids- og administrasjonsdepartementet. Enkeltvedtak truffet av Statens forurensningstilsyn kan påklages til Miljøverndepartementet.

§ 9        Straff

Ved overtredelse av denne forskriften eller vedtak truffet i medhold av forskriften, kommer bestemmelsene om straff i lov om brannfarlige varer samt væsker og gasser under trykk § 44, lov om eksplosive varer § 41 [erstattes med henvisning til ny lov: Lov om vern mot brann, eksplosjon og ulykker med farlig stoff og om brannvesenes redningsoppgaver (brann- og eksplosjonsvernloven) av dd.mm.2002], lov om kontroll med produkter og forbrukertjenester § 12 og straffelovens §§ 48 a og b til anvendelse, dersom forholdet ikke faller inn under strengere straffebestemmelser.

§ 10
Ikrafttredelse og overgangsbestemmelser

Denne forskrift trer i kraft 1. januar 1998.

Endringer fastsatt i forskrift av 21.12.2001  trer i kraft 1. januar 2002.  

Farlige kjemikalier som 1.januar 2002 er emballert, merket og deklarert i samsvar med gjeldende forskrift, kan uten hinder av reglene i endringsforskriften omsettes i ett år etter at endringene har trådt i kraft.

Endringer fastsatt i forskrift av dd.mm.2002 trer i kraft dd.mm.2002.  

Kommentarer til enkelte av forskriftens bestemmelser:

Kapittel II

Til § 3:

1. Testing i samsvar med nevnte standard kan bare utføres av laboratorier som oppfyller europeisk standard serie EN 45 000. For laboratorier i Norge skal dette være dokumentert ved akkreditering.

2. Dersom det er opplagt at emballasjen er tilstrekkelig barnesikret, slik at barn ikke kan få tak i innholdet uten å anvende verktøy, kan man unnlate å teste emballasjen.

I alle andre tilfeller, og når det er rimelig grunn til å betvile at lukningen er barnesikret, kan Statens forurensningstilsyn anmode produsent eller importør om å fremlegge alle relevante opplysninger i forhold til emballeringskravene inkludert attest fra et prøvelaboratorium som beskrevet i overstående punkt 1, som bekrefter at:

· Lukningen er av en slik art at det ikke er nødvendig å teste etter den angitte ISO-standard.

· Lukningen er testet og funnet i samsvar med ovenfor nevnte standard.

Attest for gjennomført test eller attest for at emballasjen er slik at den ikke behøver testes, skal kunne fremlegges på forespørsel fra Statens forurensningstilsyn.

